Auditiontekst for Rumpetroll

RT: Har noen av dere sett Pingla? Han skulle vært her nå, han gjemmer seg hele tiden *(rister på hodet litt oppgitt).*

Men Pingla er veldig morsom da, han gjør så mye rart. Som da han kledde seg ut som en sjørøver! *(parodierer en sjørøver):* Hiv og hoi, gå på planken og froskehopp i havet, ingen slipper unna Kaptein Pinglis! *(humrer litt).*

*(kort pause, ser seg rundt)* Men hvor er han da? Tenk om det har skjedd noe? HALLO PINGLA, HALLO!

Pingla: Hei

RT: Jeg har lett etter deg.

Pingla: Og her er jeg. Men hva lurte du på egentlig?

RT: Husker du ikke det, vi skulle jo ha hoppe konkurranse.

Pingla: Skulle vi det?

RT: Ja, vi ble jo enige om det i går.

Pingla: Ja, det stemmer. Du kan starte

RT: Nei, du kan begynne.

Pingla: Nei, du er først.

RT: Nei, du.

Pingla: Jeg har det. Vi har en konkurranse om hvem som kan begynne, en hoppe konkurranse.

RT: Så lurt, og den som hopper kortest begynner.

Pingla: Ja, da kan du begynne.

RT: Ok, 1-2-3 og hopp *(hopper)* var det langt?

Pingla: Ja, kjempelangt.

RT: Da er det din tur.

Pingla: 1-2-3 *(hopper, men detter)*

RT*: (ler)* Pingla, du er så morsom, men slo du deg?

Pingla: Nei da.

RT: Så bra, jeg er så glad for at jeg er vennen din Pingla. Du er den snilleste og morsomste og den aller, aller beste jeg kjenner.

Pingla: Tusen takk, men da starter hoppekonkurransen, jeg begynner.

RT: Ok.